als_Latn dik_Latn sag_Latn
Asport - Sulmuesi kolumbian Radamel Falcao është shprehur se nuk e ka në mendje Realin e Madridit. 28 vjecari këmbëngul se është i fokusuar vetëm tek Monaco pavarësisht spekulimeve që e shohin atë “rrugës për Madrid”.
Sulmuesi i Monacos u transferua vitin e kaluar nga Atletico i Madridit për shifrat e 60 milion eurove dhe nuk diskutoi një sezon të “përkryer” për arsye dëmtimi. Ndërkohë thuhet se interesimi i “Los Blancos” të ketë qenë i madh që vjet pavarësisht se nuk mundën ta transferonin në radhët e tyre. Ky interesim u “ri-ngjall” mediatikisht kur në Madrid zbarkoi James Rodriguez (ish-shoku i tij i skuadrës si tek Porto ashtu edhe tek Monaco, njëherësh bashkatdhetar). Rodriguez u pyet nëse do pëlqente ta kishte në skuadër Falcaon edhe tek Reali (njëjtë sikurse tek përfaqësuesja, Porto apo Monaco) dhe ai u përgjigj: “Natyrisht që po, ai është një mik dhe lojtar i madh, por kjo nuk më takon mua, me transferimet merren të tjerë persona.” Pas kësaj deklarate, në ditët në vazhdim në media u hamendësua gjithnjë e më shumë për një lëvizje të Realit për sulmuesin Falcao.
Gjithsesi vetë Falcao, sikurse thotë, nuk po mendon të transferohet gjëkundi dhe thotë se nuk ka dhënë ende mjaftueshëm për Monacon, duke pasur momentalisht si plan të parë rikuperimin e formës nga lëndimi në gju që e mbajti larg Botërorit të Brazilit 2014-të.
“Nuk jam në dijeni të asnjë interesimi – citohet Falcao nga spanjollja AS, – Momentalisht nuk mendoj për asnjë klub tjetër përveçse Monacos, duhet të vazhdoj e të punoj fort për t’u rikthyer në formë e të kontribuoj për Monacon sa më shumë të mundem dhe kudo e kurdo që trajneri të më kërkojë.”
Falcao u bë i njohur për golat dhe formën e shkëlqyer me Porton, skuadër me të cilën në sezonin 2010-11 fitoi Europa League-ën. Një vit më pas ai e përsëriti këtë sukses me skuadrën e Atleticos së Madridit, e cila e transferoi në Spanjë për 47 milion euro. Dy sezone më vonë, pasi fitoi një Super-Kupë Evrope dhe një Copa del Rey me Atleticon, ai zgjodhi një aventurë të re duke u transferuar për 60 milion euro në skuadrën e Monacos. Aktualisht ai ka një kontratë deri në vitin 2018-të me klubin e principatës, dhe një rikthim në Spanjë me rivalët e ish-klubit të tij duket shumë pak e mundshme.
You must be logged in to post a comment Login
als_Latn als_Latn als_Latn als_Latn als_Latn eng_Latn